เรื่องร้องเรียน (ร้องเรียน,กีดขวาง) วันที่ 2023-10-16 02:40:32 — แขวงคลองตันเหนือ เขตวัฒนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043888
ขอให้แก้ไขปัญหาการว่าจ้างกลุ่มแรงงานต่างด้าว สัญชาติลาว เข้ามาดำเนินการตั้งแผงจำหน่ายผลไม้ กีดขวางถนน และรวมกลุ่มนั่งดื่มเครื่องดื่มแอลกอฮอล์ กีดขวางทางเข้าบ้าน-ส่งเสียงดังรบกวน บริเวณ ด้านหน้าบ้านเลขที่...และด้านหน้าปากซอยสุขุมวิท 71/1 แขวงพระโขนงเหนือ เขตวัฒนา กรุงเทพมหานคร เนื่องจากในพื้นที่มีนายจ้างเป็นคนไทย บุคคลเพศหญิง (ทราบชื่อ) อายุประมาณ 50 กว่าปี สูงประมาณ 155 เซนติเมตร รูปร่างสันทัด ผิวคล้ำ ผมยาว มีการว่าจ้างแรงงานต่างด้าว สัญชาติลาว จำนวนประมาณ 10 กว่าคน (ไม่ทราบรายละเอียดของแรงงานต่างด้าว และไม่ทราบมีใบอนุญาตในการทำงานอย่างถูกต้องตามกฎหมายหรือไม่) เข้ามาดำเนินการตั้งแผงจำหน่ายผลไม้ ในแต่ละครั้งจะมีการดำเนินการตั้งร้านฯ ทั้งช่วงเวลากลางวัน-ช่วงเวลากลางคืน (ไม่ทราบระยะเวลาที่ชัดเจน) ส่งผลให้ประชาชนที่สัญจรผ่าน และอาศัยอยู่ในพื้นที่ใกล้เคียงได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 20 ปี เบื้องต้นผู้ร้องเคยแจ้งเรื่องไปยังกรุงเทพมหานคร หมายเลขสายด่วน 1555 แล้ว จึงประสงค์ให้หน่วยงานที่เกี่ยวข้องเข้ามาดำเนินการแก้ไขปัญหาดังกล่าวด้วย (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata